Document ID: 32014R0446

KOMISIJAS REGULA (ES) Nr. 446/2014
(2014. gada 2. maijs),
ar ko attiecībā uz sagatavojamajām datu sērijām un uzņēmējdarbības strukturālās statistikas kvalitātes novērtēšanas kritērijiem groza Eiropas Parlamenta un Padomes Regulu (EK) Nr. 295/2008 par uzņēmējdarbības strukturālo statistiku un Komisijas Regulu (EK) Nr. 251/2009 un Komisijas Regulu (ES) Nr. 275/2010
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 11. marta Regulu (EK) Nr. 295/2008 par uzņēmējdarbības strukturālo statistiku (1) un jo īpaši tās 11. panta 2. punkta a), b), d), e) un j) apakšpunktu,
tā kā:
(1)
Ar Regulu (EK) Nr. 295/2008 ir izveidota vienota sistēma, lai vāktu, nosūtītu un novērtētu Eiropas statistiku par uzņēmumu struktūru, darbību, konkurētspēju un darbības sekmēm Savienībā.
(2)
Ar Komisijas Regulu (EK) Nr. 251/2009 (2) tika noteikts uzņēmējdarbības vairākgadu strukturālās statistikas apkopošanas biežums un rezultātu sadalījums uzņēmējdarbības strukturālās statistikas sagatavošanai, lai iegūtu datus, kas ir salīdzināmi un saskaņoti starp dalībvalstīm.
(3)
Komisijas Regulā (ES) Nr. 275/2010 (3) tika noteikti kvalitātes novērtēšanas kritēriji un dalībvalstu sniegto kvalitātes ziņojumu saturs.
(4)
Lai apmierinātu pieprasījumu pēc arvien vairāk starptautiski salīdzināmiem rezultātiem, īpaši statistikā par uzņēmējdarbību, jāatjaunina raksturlielumu saraksts, precizējot datu sērijas par tādu uzņēmumu demogrāfiju, kuros nodarbināts vismaz viens darbinieks. Būtu jānosaka arī rezultātu pirmais pārskata gads, biežums un dalījums attiecībā uz šiem raksturlielumiem. Tāpēc būtu attiecīgi jāgroza Regulas (EK) Nr. 295/2008 IX pielikums un Regulas (EK) Nr. 251/2009 I pielikums.
(5)
Pieredze liecina, ka Regulas (EK) Nr. 295/2008 V līdz VII pielikumā noteiktie raksturlielumi nav nepieciešami ik gadu, kā tas ir patlaban. Tāpēc biežums būtu jāpielāgo datu vākšanai reizi desmit gados. Tāpēc būtu attiecīgi jāgroza Regulas (EK) Nr. 251/2009 I pielikums.
(6)
Vairs nav nepieciešami ikgadēji kvalitātes ziņojumi par statistiku, kas apkopota saskaņa ar Regulas (EK) Nr. 295/2008 V līdz VII pielikumu. Tāpēc to biežums būtu jāpielāgo datu iesniegšanai reizi desmit gados atbilstoši datu prasībām. Regulas (ES) Nr. 275/2010 pielikums būtu attiecīgi jāgroza.
(7)
Lai nodrošinātu labāku inovācijas progresa uzraudzību saistībā ar stratēģiju “Eiropa 2020”, Savienības un valstu ieinteresētās personas ir aicinājušas ieviest vienotu integrētu rādītāju. Šis rādītājs inter alia ir ieredzēts kā nodarbinātības kritērijs inovatīvos, straujas izaugsmes uzņēmumos Eiropā un pasaulē. Steidzami nepieciešams sniegt datus, kas ir šā jaunā rādītāja pamatā, tādējādi ļaujot to izmantot 2014. gada Eiropas pusgadā. Tāpēc būtu attiecīgi jāgroza Regula (EK) Nr. 295/2008.
(8)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 295/2008 I, V, VI, VII un IX pielikumu groza saskaņā ar šīs regulas I pielikumu.
2. pants
Regulas (EK) Nr. 251/2009 I un II pielikumu groza saskaņā ar šīs regulas II pielikumu.
3. pants
Regulas (ES) Nr. 275/2010 pielikumu groza saskaņā ar šīs regulas III pielikumu.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 2. maijā

Labels: 7
12
4
19